Un restaurant din Constanța te poate da afară din local dacă cel mic nu stă cuminte.
Restaurantele au gândit propriile reguli pentru a evita răspândirea Covid-19. La un restaurant din Constanța copiii n-au voie să alerge printre mese. Sunt părinți care luau masa în oraș cu cei mici și acum preferă să-i lase acasă.
Să-ți iei copilul la restaurant e o provocare. Dacă cel mic nu stă cuminte la masă, patronul poate să te dea afară.Unele restaurante au mai multe reguli decât cere guvernul. Într-un restaurant din Constanța, atunci când îți faci rezervarea ești întrebat dacă vii cu copilul. Patronul îți interzice să-l aduci pe cel mic la masă dacă nu garantezi că o să stea liniștit. Mai multe localuri impun această condiție, lucru care a dus la dezbateri aprinse pe internet, în grupurile de părinți.Danu Crinu, proprietar restaurant: "Cel mic fugea să nu-l prindă maică-sa şi buf a intrat direct într-un ospătar. A scăpat ospătarul farfuria şi l-a tăiat pe frunte pe copil. Sunt dispus să pierd un segment de clienţi, sunt dispus poate să pierd şi din cifra de afaceri"Xenia Sava, mămică: "Eu, de exemplu, am un copil de cinci ani şi sunt unele zile în care e foarte agitat şi nu-l pot ţine la masă. Ar trebui să merg după el, să-l iau şi să nu am".